CELEX: 62015FA0092
Language: bg
Date: 2016-05-12 00:00:00
Title: Дело F-92/15: Решение на Съда на публичната служба (трети състав) от 12 май 2016 г. — Guittet/Комисия (Публична служба — Бивш служител — Социално осигуряване — Злополука — Член 73 от Правилника — Приключване на производството — Определяне на степента на частична трайна инвалидност — Допълнително обезщетение към капитала, изплащан в случай на частична трайна инвалидност — Изпълнение на решение за отмяна — Неизлечима и пълна глухота)

20.6.2016   
            
            
               BG
            
            
               Официален вестник на Европейския съюз
            
            
               C 222/37
            
         Решение на Съда на публичната служба (трети състав) от 12 май 2016 г. — Guittet/Комисия
   (Дело F-92/15) (1)
   
   ((Публична служба - Бивш служител - Социално осигуряване - Злополука - Член 73 от Правилника - Приключване на производството - Определяне на степента на частична трайна инвалидност - Допълнително обезщетение към капитала, изплащан в случай на частична трайна инвалидност - Изпълнение на решение за отмяна - Неизлечима и пълна глухота))
   (2016/C 222/48)
   Език на производството: френски
   
      Страни
   
   
      Жалбоподател: Christian Guittet (Кан, Франция) (представители: L. Levi и A. Tymen, avocats)
   
      Ответник: Европейска комисия (представители: T. S. Bohr, C. Mélotte, avocat)
   
      Предмет
   
   Искане за отмяна, от една страна, на решението за преразглеждане на степента на частична трайна инвалидност на жалбоподателя, и от друга страна, на решението с което частично е отхвърлена жалбата по административен ред на жалбоподателя и искане за поправяне на имуществените и неимуществените вреди, които се твърди, че са претърпени.
   
      Диспозитив
   
   
               1)
            
            
               Отменя решението от 6 октомври 2014 г. за приключване на производството, образувано на основание член 73 от Правилника за длъжностните лица на Европейския съюз след злополуката от 8 декември 2003 г., при която е пострадал г-н Christian Guittet, в частта, в която в него степента на частична трайна инвалидност, която му е призната, е определена на 65 % на основание на член 12 от Общите правила на институциите на Европейския съюз относно осигурителното покритие срещу злополуки и професионални заболявания, в редакцията в сила до 1 януари 2006 г.
            
         
               2)
            
            
               Осъжда Европейската комисия да заплати на г-н Guittet сумата 5 000 EUR.
            
         
               3)
            
            
               Отхвърля жалбата в останалата част.
            
         
               4)
            
            
               Осъжда Европейската комисия да понесе собствените си разноски и да заплати направените от г-н Guittet разноски.
            
         
      (1)  ОВ C 294, 7.9.2015 г., стр. 83.